GiliGold/VAD_KnessetCorpus huggingface dataset:
<ארבל אסטרחן: מה שמוצע להעביר לוועדת העלייה, הקליטה והתפוצות אלה פרקים: א' שעניינו מטרה, ג' שעניינו תיקון חוק נכי רדיפות הנאצים, ד' שעניינו תיקון חוק נכי המלחמה בנאצים והוראות המעבר והתחילה שקשורות אליהם; ולוועדת העבודה, הרווחה והבריאות יעברו פרק ב' שעניינו תיקון חוק הטבות לניצולי שואה, ופרק ה' שעניינו תיקון חוק הביטוח הלאומי, והוראות התחילה והוראות המעבר שקשורות לחוקים האלה.
יריב לוין: וכמו כן, שתי הצעות החוק הפרטיות, גם הן עוברות לוועדת העבודה, הרווחה והבריאות, לפי העניין.
יריב לוין: אז אני מציע שנצביע כך: בואו נצביע קודם כל על ההצעה לפצל את הצעת החוק הממשלתית.
יריב לוין: הצבעה בעד – פה אחד נגד – אין נמנעים – אין ההצעה לפצל את הצעת החוק להגדלת הסיוע לניצולי שואה (תיקוני חקיקה), התשע"ד-2014, נתקבלה.
יריב לוין: עכשיו נעבור לקביעת הוועדות, על פי ההודעה של היועצת המשפטית ארבל אסטרחן, לגבי החלק שעובר לוועדת העלייה, הקליטה והתפוצות.
יריב לוין: הצבעה בעד – פה אחד נגד – אין נמנעים – אין ההצעה להעביר חלק מהצעת החוק להגדלת הסיוע לניצולי שואה (תיקוני חקיקה), התשע"ד-2014, לדיון בוועדת העלייה, הקליטה והתפוצות נתקבלה.
יריב לוין: לגבי החלק שעובר לוועדת העבודה, הרווחה והבריאות.
יריב לוין: הצבעה בעד – פה אחד נגד – אין נמנעים – אין ההצעה להעביר חלק מהצעת החוק להגדלת הסיוע לניצולי שואה (תיקוני חקיקה), התשע"ד-2014, לדיון בוועדת העבודה, הרווחה והבריאות נתקבלה.
יפעת קריב: מה זה סעיף 3?
יריב לוין: תיכף נגיע אליו.
יריב לוין: מי בעד העברת הצעת החוק הפרטית של חבר הכנסת חיים כץ לוועדת העבודה, הרווחה והבריאות?
יריב לוין: הצבעה בעד – פה אחד נגד – אין נמנעים – אין ההצעה להעביר את הצעת החוק להענקת זכויות לניצולי השואה, התשע"ג-2013, לדיון בוועדת העבודה, הרווחה והבריאות נתקבלה.
יריב לוין: מי בעד העברת הצעת החוק של חבר הכנסת אלעזר שטרן, הצעה פרטית גם היא, לוועדת העבודה, הרווחה והבריאות?
יריב לוין: הצבעה בעד – פה אחד נגד – אין נמנעים – אין ההצעה להעביר את הצעת חוק זכאות לתגמול לניצולי שואה שעלו לארץ לאחר שנת 1953, התשע"ד-2014, לדיון בוועדת העבודה, הרווחה והבריאות נתקבלה.
יריב לוין: סעיף 3: על פי האישור בעניין הרכב הוועדה המשותפת לתקציב הביטחון שמורכבת מנציגים מוועדת החוץ והביטחון ומוועדת הכספים, הורחב הרכב הוועדה.
יריב לוין: אלה החלטות שכבר התקבלו בעבר.
יריב לוין: יש מקום פנוי לסיעות האופוזיציה.
יריב לוין: הודיע לי חבר הכנסת איתן כבל על כך שבמקום הפנוי לסיעות האופוזיציה מבקשים למנות מטעם ועדת הכספים את חברת הכנסת זהבה גלאון, ובכך גם תהיה סוף כל סוף לפחות אישה אחת שחברה בוועדה הזאת, ובזה נעשה גם התקדמות שאיננה מספקת, אך היא בבחינת יותר טוב משום דבר, כפי שהתריעה בפנינו חברת הכנסת יפעת קריב ובצדק.
בועז טופורובסקי: זה מקום שכבר חיכינו לו הרבה זמן שיאיישו אותו?
יריב לוין: הרבה זמן זה עניין יחסי.
יריב לוין: זה מקום שנוצר לפני שבוע.
יריב לוין: בקצב שזה הולך פה זה - - -
בועז טופורובסקי: וזה המקום לחבר אופוזיציה, וזה - - -
יפעת קריב: וחבר אופוזיציה ממין אישה, כי זה - - -
יריב לוין: חברת הכנסת זהבה גלאון עונה על שני התנאים האלה בוודאות, והיא אפילו גם חברה בוועדת הכספים כך שהיא עונה ממש על כל התנאים.
יריב לוין: מי בעד לאשר את המינוי של חברת הכנסת זהבה גלאון?
יריב לוין: הצבעה בעד – פה אחד נגד – אין נמנעים – אין ההצעה למנות את חברת הכנסת זהבה גלאון כחברה בוועדה המשותפת לתקציב הביטחון נתקבלה.
יריב לוין: נגד – אין; נמנעים – אין.
יריב לוין: נפתח בנושא: בחירת ממלא מקום ליושב ראש הכנסת בעת היעדרו מן הארץ.
יריב לוין: הודיעה לי מזכירת הכנסת כי ביום רביעי, י"ג סיוון התשע"ד, 11 ביוני 2014, ייצא יושב-ראש הכנסת מהארץ.
יריב לוין: הוא עתיד לשוב בי"ז בסיוון התשע"ד, 15 ביוני 2014, והוא מבקש כי סגן יושב-ראש הכנסת, חבר הכנסת חמד עמאר, ימלא את מקומו בהיעדרו בתקופה הזאת.
יריב לוין: הצעת חוק רשות השידור הציבורי, התשע"ד-2014 (מ/869).
יריב לוין: הצעת חוק ספרי לימוד דיגיטליים, התשע"ג-2013 - של חה"כ עמרם מצנע וקבוצת חברי הכנסת (פ/1165/19).
יריב לוין: אני עובר לנושא: קביעת ועדה לדיון בהצעת חוק רשות השידור הציבורי, התשע"ד-2014 (מ/869).
יריב לוין: הצעת החוק הזאת אינה דבר רגיל.
יריב לוין: היא הצעת חוק חריגה.
יריב לוין: היא מהווה רפורמה ענקית, חריגה, של סגירת גוף שידור, רשות ממשלתית גדולה מאוד, שהיתה קיימת, כמובן, משך שנים.
יריב לוין: יש לה השלכות מרחיקות לכת.
יריב לוין: היא מחייבת פתיחה של מערכת אחרת, שגם לה תהיינה, כמובן, השלכות ארוכות טווח.
יריב לוין: נדמה לי שכאשר מדובר ברפורמה כל כך מרחיקת לכת, טבעי וגם נכון והגיוני, להעביר אותה לדיון במסגרת של ועדה מיוחדת, שתוכל להקדיש את הזמן ולעסוק בסוגיה הזאת באופן ממוקד, כפי שעשינו רק לאחרונה כשנדרשנו לעניין הרפורמה הגדולה בנושא גיוס בחורי הישיבות.
יריב לוין: גם שם נעשה תהליך דומה.
יריב לוין: אני רוצה לומר יותר מזה, וגם כאן אומר דברים בכנות רבה.
יריב לוין: נדמה לי שכשמדובר ברפורמה ממשלתית כל כך מרחיקת לכת, ראוי ונכון ומוצדק שהדיון בה ייעשה באופן כזה שהובלתו תהיה בידי חבר כנסת שהוא חבר כנסת מהקואליציה ולא מהאופוזיציה.
יריב לוין: הפרלמנט שלנו הוא מאוד מיוחד- - -
יצחק הרצוג: משה כחלון וגלעד ארדן – זה הטלת דופי באבישי ברוורמן.
יצחק הרצוג: מה הקטע הזה?
יצחק הרצוג: אני חושב שאתה צריך להתנצל ולחזור בך.
יריב לוין: חבר הכנסת הרצוג, אל תאמר דברים שלא אמרתי ושהם גם לא נכונים.
יריב לוין: יש לי הערכה עצומה ליושב-ראש ועדת הכלכלה, שעושה עבודה מצוינת, והוא ודאי – אני חושב שסיעת העבודה והכנסת כולה מתברכים בו.
יריב לוין: אין על זה בכלל ויכוח.
יריב לוין: יחד עם זאת, אני אומר לך בגילוי לב, ואני מבין שהוא לא יכול לומר את זה בגילוי לב ממקום שבתו, ואני מבין גם אותו בעניין הזה, אבל אני אומר את זה בגילוי לב: לא בכדי בפרלמנטים בעולם הליכי חקיקה תמיד מובלים בוועדות שהקואליציה עומדת בראשן- - -
יצחק הרצוג: אתה שומע מה אתה אומר?
יצחק הרצוג: תזכור את האמירה הזאת שלך.
איתן כבל: יריב יקירי, היו פה- - -
יריב לוין: לא תפריעו לי באמצע הדברים.
יריב לוין: אתה רוצה לדבר?
יצחק הרצוג: אתם הובלתם את ועדת הכלכלה עם ארדן ועם כחלון, ואף אחד לא פצה פה.
יריב לוין: חבר הכנסת הרצוג, אתה ברשות דיבור, בבקשה.
יצחק הרצוג: אני רוצה לומר לך, אדוני היושב-ראש, שמה שאמרת הוא בלתי-מתקבל על הדעת, הוא שערורייתי, כי נושא השידור הציבורי היה ותמיד יהיה בוועדת הכלכלה של הכנסת.
יריב לוין: זה לא נכון עובדתית.
יריב לוין: בנוהלי הכנסת- - -
עמרם מצנע: בנוהלי הכנסת השידור מופיע בחינוך.
יצחק הרצוג: שנים בוועדת הכלכלה של הכנסת.
יריב לוין: אם היית נותן לי להשלים- - -
יצחק הרצוג: ובנוסף, לא זו אף זו, פתאום אתה בא ויצא המרצע מן השק.
יריב לוין: אין שום מרצע.
יצחק הרצוג: אנחנו לא מכירים באיזון הקדוש בין קואליציה לאופוזיציה בכנסת הזאת או ובכלל בכנסת.
יצחק הרצוג: זה מה שאתה עושה.
יצחק הרצוג: ולא ייתכן שאתם תוציאו שאתם תוציאו את הנושא הרגיש והחשוב הזה, שנמצא בוועדת הכלכלה, שהחלה בו דיונים, ותעבירו אותו לוועדה אחרת, ועדה מטעם ועדה שראש הממשלה יוכל להרגיש שהוא מפקח עליה יחד עם יאיר לפיד, שהודיע: היום הוצאתי תעודת פטירה לרשות השידור.
יצחק הרצוג: לכן אנחנו ניאבק בעניין הזה בכל חומרת הדין, כי מה שאמרת עכשיו הוא גם עלילה, גם פגיעה באבישי ברוורמן, גם פגיעה בוועדת הכלכלה.
יריב לוין: אל תשים את חבר הכנסת ברוורמן במקום שהוא לא נמצא בו, ואל תאמר דברים שלא אמרתי.
יריב לוין: לא מכובד ולא ראוי.
יריב לוין: בבקשה, חבר הכנסת כבל.
יריב לוין: אתם הרי מנהלים את הדיון.
יריב לוין: אני רק אשלים כשהם יאפשרו לי, כשהם יגמרו לדבר.
איתן כבל: אדוני היושב-ראש, אני רוצה להיות עוד יותר חד בעניין הזה.
איתן כבל: בוועדת הכלכלה, שהיא ועדה אופוזיציונית מזה שנות דור- - -
רוברט אילטוב: לא תמיד.
יריב לוין: בקדנציה הקודמת- - -
איתן כבל: הכול התחיל ממני.
איתן כבל: זה קטע מאוד רציני מבחינתי.
איתן כבל: זאת היתה הצלחה בפעם הקודמת, כי אהוד ברק רצה לתת לנו בזמנו את ועדת החוץ והביטחון, וסירבנו, והוא העדיף לתת את זה לצחי הנגבי בזמנו.
איתן כבל: בכל השנים שאנחנו פה, לפחות בעשר השנים האחרונות, ועדת הכלכלה היא ועדה שעמד בראשה נציג של האופוזיציה, ובכל השנים האלה ועדת הכלכלה הפכה להיות הוועדה בה"א הידיעה במידה רבה, שבה הועברו על-ידי אנשים, חברי כנסת מהאופוזיציה, רפורמות מרחיקות לכת כמעט בכל תחום ונושא.
איתן כבל: ומעולם איני זוכר שמישהו מהממשלה סבר שצריך כתוצאה מכך להקים איזו ועדה מיוחדת, כי זו רפורמה כזו או אחרת.
איתן כבל: מה גם, הרי ברור לכולא עלמא, יש לכם רוב ברור בתוך הוועדה.
איתן כבל: אין גם התנגדות בסך הכול הכללי של להזיז את העגלה הזאת ולהוציא אותה מהמצוק שבו היא נמצאת.
איתן כבל: אף אחד לא נגד.
איתן כבל: יש ויכוח שיתקיים בכל תהליך, לגבי שאלות יסוד, שאלות עקרוניות, לאן רשות השידור צריכה ללכת, העובדים של רשות השידור, מי הממנה, מי המממן, אבל אלה דיונים שבכל פורום יצטרכו לתת עליהם תשובה.
איתן כבל: לכן, יריב, אתה יכול לתת לנו פה סיפורים.
איתן כבל: אפשר לומר: הרצון שלנו הוא רצון פוליטי, זאת ההחלטה הקואליציונית.
איתן כבל: לא אקבל אותה, אבל לפחות אני יכול להתמודד עם היושרה.
איתן כבל: אבל להתחיל לספר פה- - -
יריב לוין: התחלתי לדבר, בדיוק קטעת אותי ונכנסת לדבריי.
איתן כבל: העניין הוא כאן שאבישי הוא מהמובילים בעניין.
איתן כבל: הוא יושב-ראש ועדת כלכלה, שעד לרגע זה לא הוטל בו שום דופי על-ידי שום- - -
יריב לוין: אתם מחפשים הוטלת דופי.
יריב לוין: אין בו שום דופי.
איתן כבל: חלילה.
איתן כבל: הטענה כלפיו, שהוא עובד אצלכם יותר מדי.
איתן כבל: זאת הטענה כלפיו.
איתן כבל: הוא משלם מחיר על זה שהוא עובד אצלכם.
יריב לוין: אולי אם הייתם נותנים לי לסיים משפט, אולי כל הנאומים שלכם היו נחסכים, רק לא נתתם לי לגמור, אז אתם אומרים דברים לא רלוונטיים.
יריב לוין: אחרי שגמרתם, אולי אחזור מאותה נקודה שהייתי.
יריב לוין: אמרתי שבדרך כלל, ואני חושב שיש בזה גם טעם רע, באופן עקרוני בפרלמנטרים לא מפקידים הליכי חקיקה בידי האופוזיציה.
יריב לוין: זה לא המצב בפרלמנט שלנו.
יריב לוין: לכן לו זה הדבר היחיד שהיה עומד לנגד עיניי, אני חושב שלא היתה בכלל שאלה, ואין שום בעיה שחבר הכנסת ברוורמן, שיש לי בו אמון מלא, ומי אני שאחלק לו ציונים בכלל, אני בטוח שהיה מוביל את העניין הזה ביד רמה ובצורה טובה מאוד.
יריב לוין: אלא שכפי שאמרתי קודם, מדובר בדבר שהוא חריג.
יריב לוין: הוא לא דבר שכמוהו בא לפתחנו.
יריב לוין: אני חושב שהמודל שעבדה בו ועדת שקד היה מודל מוצלח ונכון והוא עבד כפי שצריך, ומעל הכול יש מחלוקת גדולה, אם הנושא הזה הוא בכלל במגרשה הבלעדי של ועדת הכלכלה.
יצחק הרצוג: פתאום התעוררתם?
יצחק הרצוג: שנים זה שם.
יריב לוין: ואני עוד זוכר את ההידיינות שהיתה בקדנציה הקודמת בין חבר הכנסת אורלב, כשהיה יושב-ראש ועדת החינוך, לבין יושב-ראש ועדת הכלכלה דאז סביב הסוגיה הזאת.
יצחק הרצוג: זה נדון בכלכלה.
יריב לוין: הורכבה ועדה משותפת כבר בקדנציה הקודמת בעניין הזה, ונעשה כך גם בעבר, ואומר ובצדק יושב-ראש ועדת החינוך, שאם יש החלטה שהולכים רק לפי חלוקת הסמכויות של התקנון, יש לו דרישה צודקת להיות חלק מהתהליך הזה, ושהוועדה שלו תוביל את התהליך הזה.
יריב לוין: לכן אני חושב שצריך לשים את כל הדברים האלה בצד.
אילן גילאון: היושב-ראש, השאלה, אם בכלל צריך ועדה מיוחדת.
יריב לוין: שנייה.
יריב לוין: לכן אני חושב, שמכיוון שמדובר ברפורמה מרחיקת לכת, חרף הנוהג שקיים בכנסת, שאיני חולק עליו, חרף יכולותיו של חבר הכנסת ברוורמן, שיש לי רק דברים טובים לומר עליהם, אני חושב שבמקרה הזה, כמו שעשינו בוועדת שקד, ואף אחד לא ראה בזה לא פגיעה בשום דבר ולא רמיסה של כלום, גם במקרה הזה של רפורמה כל כך חריגה, שצריכה לעבור בלוח זמנים מאוד-מאוד צפוף, הדבר הוא נכון ומוצדק.
יריב לוין: מותר לכם לראות את זה אחרת, חבר הכנסת הרצוג.
יריב לוין: אני חושב שהאופן שבו התפרצתם, לא אפשרתם לי אפילו לגמור את הדברים וכבר ייחסתם לי כל מיני וטענות- - -
יצחק הרצוג: כי הדברים שלך מקוממים.
יצחק הרצוג: אמרת שזה פוליטי.
יריב לוין: פשוט לא במקום.
יריב לוין: חבר הכנסת ברוורמן.
אבישי ברוורמן: אדוני היושב-ראש, יושב-ראש האופוזיציה, חברים.
אבישי ברוורמן: כיוון שחבר הכנסת לוין דיבר את האמת, גם אני אשים אותה על השולחן.
אבישי ברוורמן: הלא ועדת הכלכלה – נכון שמבחינה יורידית, היה פעם חינוך וכו'.
אבישי ברוורמן: אפשר להעביר כל דבר ברוב.
אבישי ברוורמן: כל מי שהתעסק בנושא, כולל שר התקשורת, יודע שהנושא הזה הוא נושא של הכלכלה.
אבישי ברוורמן: אנחנו דנים בו כל הזמן.
אבישי ברוורמן: הסיפור, מבחינה יורידית, אפשר להעביר כל דבר באמצעות רוב בכנסת ישראל.
אבישי ברוורמן: הנקודה העיקרית היא: לא רוצים מישהו מהאופוזיציה, וגם מקובל עליי שהפגיעה היא לאו דווקא בי.
אבישי ברוורמן: יכול להיות שגם מישהו אחר היה.
אבישי ברוורמן: הבעיה, שלא רוצים מישהו מהאופוזיציה.
אבישי ברוורמן: כאן אני רוצה לשים את זה, מועמד לנשיאות, חבר הכנסת שטרית, בכנסת הנוכחית נשברים חדשות לבקרים כל כללי המשחק בלי שום קשר לתוכן.
אבישי ברוורמן: אמר יושב-ראש האופוזיציה, גלעד ארדן בוועדת הכלכלה, משה כחלון בוועדת הכלכלה.
אבישי ברוורמן: אני בוועדת הכלכלה.
אבישי ברוורמן: ישבתי, יושבים פה כל חברי הכנסת.
אבישי ברוורמן: את כל הרפורמות העברנו.
אבישי ברוורמן: במזון, בתקנים, כל דבר.
אבישי ברוורמן: נושא הזמן?
אבישי ברוורמן: אנחנו יושבים פה יום ולילה.
אבישי ברוורמן: אם צריך, בכל מקום.
אבישי ברוורמן: כל דבר שנעשה.
יצחק הרצוג: שידורים קהילתיים.
אבישי ברוורמן: ויותר מזה, כרגע יש לנו דיונים בשוק התקשורת.
אבישי ברוורמן: כרגע ברית המועצות, הכול בוועדה הזאת.
אבישי ברוורמן: שיסביר מישהו, שלא בהא תליא.
אבישי ברוורמן: הרי כל הדברים האלה זה בשיווי משקל.
אבישי ברוורמן: כל פקידות האוצר שיושבת מולי, אחד אין לו טענה לדברים האלה.
אבישי ברוורמן: אני לא עיכבתי שום דבר, ואמר את זה כבל – אני לא רואה עצמי קואליציה ואופוזיציה.
אבישי ברוורמן: אני רואה עצמי משרת של עם ישראל, ולגבי הרפורמה הזאת, אמרתי בשלושה משפטים: אני בעד ההתייעלות, אני בעד הרחקת הפוליטיזציה, כמה שאפשר, כי בסוף תמיד יש פוליטיקאי, ואני בעד רגישות ביחס לעובדים.
אבישי ברוורמן: והמומחיות היא בוועדת הכללה.
אבישי ברוורמן: הדברים האלה נידונו בה כל השנים.
אבישי ברוורמן: הצוות הוא כזה.
אבישי ברוורמן: אבל מכיוון שמישהו כאן קיבל החלטה ואומר: אני לא אקח את הסיכון, אני רוצה בובה בוועדת הכלכלה – לא אקח את הסיכון שברוורמן, וכל דבר שעשיתי בתור שליח ציבור, עשיתי מה שטוב לקואליציה ולאופוזיציה מבחינתי, והגענו להסכמות בכל הדברים.
אבישי ברוורמן: כל הרפורמות עברו פה.
אבישי ברוורמן: אחת שלא עברה פה.
אבישי ברוורמן: עבדנו ימים ולילות.
אבישי ברוורמן: לכן הסיבה היא מאוד-מאוד פשוטה – שכאן רוצים שמישהו שיהיה בובה של הקואליציה כדי להעביר את זה.
אבישי ברוורמן: ברור לי שאם תתקבל ההחלטה ברוב האוטומטי, אני רואה בכך ביזיון לכנסת ישראל.
אבישי ברוורמן: זה לא היה בעבר, שכנסות ישראל, עמדו בהן יושב-ראש ואחרים שאמרו: נכון שזה אופוזיציה, אבל כחלון הוא האופוזיציה וארדן הוא באופוזיציה, ואת כל הרפורמות, וברוורמן באופוזיציה, אבל הוא מעביר את הרפורמות, כי הוא יודע שצריך לעשות את הרפורמה הזאת, והוא יעשה את זה בשום שכל ובתבונה שהוכחתי כבר לציבור הזה, שאני מסוגל לעשות, ואיני מדבר על ניסיוני בעבר, שהוא רב בדברים אחרים.
אבישי ברוורמן: רבותיי, על כבודי אני מוחל, אבל על כבודה של הכנסת אין למחול.
יריב לוין: חברת הכנסת שקד, בבקשה.
איילת שקד: אני בתור חברת כנסת בוועדת כלכלה, ואני עובדת עם חבר הכנסת ברוורמן, אני רוצה לומר שהוא צודק.
איילת שקד: אני חושבת שהוא עושה עבודה מצוינת, והעביר את כל הרפורמות באמת בלי שום הבדל בין קואליציה לאופוזיציה.
איילת שקד: כמובן, אצביע עם הקואליציה, אבל אני חושבת שאתה צודק.
יריב לוין: אין פה שום טענה אישית כלפי חבר הכנסת ברורמן.
יריב לוין: אני מציע להקים ועדה מיוחדת בדיוק בהרכב ובמתכונת שעבדה בה ועדת שקד.
עפר שלח: אגב, אם אפשר, יריב, אני רוצה רק להעיר לאבישי.
עפר שלח: דבריך נשמעים.
עפר שלח: לעצם העובדה שאתה טוען שאם מישהו עומד שם בראש הקואליציה, זה הופך אותו לבובה של הקואליציה, תשב איילת פה לידך, ותגיד לך כמה בובה של הקואליציה היתה בוועדת שקד.
אבישי ברוורמן: אני מקווה שאתבדה.
אבישי ברוורמן: אני לוקח את דבריי אחורה.
אבישי ברוורמן: אני לא יודע מי אתה רוצה לשים בראש הוועדה.
עפר שלח: אני לא רוצה.
אבישי ברוורמן: אני מקווה שהוא יעשה את זה ברצינות, ואני מקווה שהוא יצליח.
איתן כבל: ועדת שקד קמה כי אין בתוך כל המכלול של הוועדות, לא היה תחום כזה שאפשר לשים אותו, ולכן הוקמה ועדת שקד.
יצחק הרצוג: וגם שירות אזרחי וגם תעסוקה.
איתן כבל: זאת הסיבה שרצו למצוא את המקום, לכן הוקמה ועדת שקד.
אבישי ברוורמן: שר התקשורת יודע, עפר, יותר מכל אחד, והוא ישב אתי, שהמקום של זה, ועדת הכלכלה.
אבישי ברוורמן: הוא מבין את זה כמוני.
עפר שלח: לא התייחסתי לארגומנטים.
מאיר שטרית: אדוני היושב-ראש, לומר מההיסטוריה, למיטב זיכרוני, החלוקה היתה שוועדת הכלכלה דנה בערוץ 2, כבלים.
מאיר שטרית: הכול היה בוועדת הכלכלה.
מאיר שטרית: חוק הכבלים עבר בוועדת הכלכלה.
מאיר שטרית: אני הגשתי ב-86', ועדת הכלכלה.
מאיר שטרית: תמיד משום מה הממשלה הקפידה על כך, תמיד, שהנושא של רשות השידור יידון בוועדת החינוך ולא בכלכלה.
איתן כבל: חוק רשות השידור האחרון נדון בוועדת הכלכלה.
מאיר שטרית: נכון, אבל זה מה שכתוב בתקנון הכנסת.
עמרם מצנע: רבותיי, מי שקורא את נוהלי הכנסת לגבי אילו נושאים נמצאים באילו ועדות, השידור נמצא בוועדת החינוך.
עמרם מצנע: אין על זה עוררין.
עמרם מצנע: השאלה, מה אנחנו רוצים.
עמרם מצנע: האם השידור הציבורי, לב העניין זה הנושא הכלכלי והתקציבי והכספי, או לב העניין הוא השידור.
יריב לוין: או שניהם.
עמרם מצנע: לא, אין שני לבבות.
יריב לוין: יש שני לבבות.
עמרם מצנע: באוטונומיה זה לא עובד.
עמרם מצנע: בסוף צריך להחליט מהו סדר העדיפות.
עמרם מצנע: וזה לא במקרה.
עמרם מצנע: אני מסכים עם כל הוויכוח שנעשה כאן, של ועדת הכלכלה, שעומד בראשה איש אופוזיציה בכלל, ובמקרה של פרופ' ברוורמן באופן מיוחד יכולה להיות ועדה שדנה ברפורמות גדולות, חשובות, מורכבות ורגישות.
עמרם מצנע: אבל זה, לדעתי, לא הוויכוח.
עמרם מצנע: שמחתי שעפר שלח אמר את מה שאמר, כי אם בסופו של דבר תטילו על ועדת החינוך, אין שום אמירה ושום ערבות ולא תהיה גישה של בובות שפועלות על-פי החלטת הממשלה, אלא רק דיון ענייני, מעמיק ויסודי, שיגיע לתוצאה הכי נכונה.
עמרם מצנע: לכן, יריב, אני חושב שהמקום הנכון הוא ועדת החינוך.
אילן גילאון: ברור לגמרי שמדובר פה בדיבור של הסחה, וגם אנחנו לא עולים חדשים ולא עשו אותנו, איך אומרים, באצבע, ולא באנו אתמול.
אילן גילאון: בסך הכול אתם לא מדברים על ועדה אלא על טקס הדלקת משואות כלשהו כדי לסיים את כל העבודה עד יוני, וצריך לאשר אותו על-פי המסקנות של ועדת לנדס.
אילן גילאון: אני הייתי יכול לומר על-פי אותו עיקרון: מבחינתי, העובדים זה הדבר הכי חשוב, זה היה צריך להיות בוועדת העבודה והרווחה, אבל לכל הפחות היה ראוי שזה היה בוועדת הכלכלה, אולי שתאחדו את הוועדות האלה, אלא אם כן אתם רוצים, אדוני היושב-ראש – למה כל העניין כל כך מופרך?
אילן גילאון: מה זה הרפורמה הזאת?
אילן גילאון: כבר היינו ברפורמה, היתה כבר רפורמה, יש רפורמה.
אילן גילאון: אם ברפורמות עסקינן, בעניין הזה, צריך להעביר אותו לוועדת הכלכלה, אבל לא שכנעת בעיקרון למה צריך ועדה חדשה בכלל, כי לחילופי-חילופין, כמו שאתם עורכי הדין אומרים, למה בכלל צריך ועדה, להרכיב אותה מחדש כרגע, מה אנחנו רוצים שיהיה שם.
אילן גילאון: למה אני אומר הדלקת משואות – כי כבר שמעתי שצריכים נציגים כאלה ואחרים, ואנחנו צריכים לעשות פלסטר את כל ההחלטה הזאת, שכנראה, בסופו של דבר, איך שלא נהפוך אותה, היא תיפול כמו נחום תקום, ובסוף 1,700 איש ימצאו עצמם מחוץ למעגל העבודה.
אילן גילאון: לכן אני מצדד, כמובן, שזה יהיה בוועדת הכלכלה.
יצחק הרצוג: אני רוצה לשאול גם אותך, אדוני היושב-ראש, וגם את חבר הכנסת שלח.
יצחק הרצוג: האם נכונה העובדה שאנחנו כאן משום ששר האוצר לא מוכן בשום אופן שיו"ר הוועדה לא יהיה ממפלגתו ומסיעתו?
יצחק הרצוג: אני מבקש כאן תשובה לפרוטוקול.
יצחק הרצוג: זאת הטענה העיקשת שחוזרת.
עפר שלח: לא מיניה ולא מקצתיה, בוודאות אני אומר.
יריב לוין: למיטב ידיעתי, לא.
יריב לוין: אני מציע את הרכב הוועדה כדלקמן: יושבת-ראש: חברת הכנסת קארין אלהרר, חברי הכנסת רוברט אילטוב, איילת שקד, דוד צור, ומקום של סיעת הליכוד, שכרגע מתמנה אליו חברת הכנסת פרנקל.
יריב לוין: יהיה מקום לסיעת העבודה.
יריב לוין: אני מציע שהחלוקה תהיה סיעת העבודה, סיעת מרצ ומקום אחד לסיעות החרדיות, שיסכמו ביניהם.
רוברט אילטוב: אני מבקש שתחליף אותי בחבר הכנסת חמד עמאר.
יריב לוין: אני מעלה את ההצעה הזאת להצבעה.
יריב לוין: מי בעד הקמת ועדה מיוחדת לפי ההרכב, כפי שהצעתי?
יריב לוין: שלושת השמות הנוספים יוספו – חבר הכנסת כבל, תצטרך להוסיף אותם.
יצחק הרצוג: ניתן הודעה.
יריב לוין: מי בעד הרכב הוועדה המיוחדת כפי שהצעתי?
יריב לוין: הצבעה בעד – 8 נגד – 4 נמנעים – אין הרכב הוועדה אושר.
יריב לוין: בעד – 8, 4 נגד, אין נמנעים.
יריב לוין: לפיכך אני קובע שהרכב הוועדה אושר.
יריב לוין: לוועדה יהיו סמכויות כמו לוועדה קבועה לעניין זימון וכן הלאה, כפי שהדברים נעשו ביחס לוועדת שקד.
יריב לוין: אני עובר להמשך סדר-היום.
יריב לוין: הצעת חוק ספרי לימוד דיגיטליים, התשע"ג-2013, של חבר הכנסת עמרם מצנע.
יריב לוין: המקום הראוי לדיון בנושא הזה, לטעמי, הוא בוועדת החינוך, התרבות והספורט.
יריב לוין: זה בתחום ענייניה.
יריב לוין: אני מציע להעביר את הצעת החוק הזאת לשם.
יריב לוין: הצעת חוק חופש המידע (תיקון - תחולה על מוסדות להשכלה גבוהה), של חבר הכנסת מיקי רוזנטל וקבוצת חברי כנסת.
יריב לוין: שוב, גם כאן חוק חופש המידע נמצא לחלוטין בסמכותה של ועדת החוקה, חוק ומשפט.
יריב לוין: כך ממליצה גם הלשכה המשפטית.
עמרם מצנע: אני ביקשתי להעביר את זה לוועדת החינוך.
עמרם מצנע: הנושא הוא מרכזי בתחום האיזון העדין הנדרש בחופש אקדמי, ובאילו תחומים אכן אפשר להתערב באוניברסיטאות.
עמרם מצנע: אני חושב שצריכה להיות הרגישות שוועדת החינוך, המעורבת בנושא ההשכלה הגבוהה, בקשר עם האוניברסיטאות, כדי להעביר את החוק הזה.
יריב לוין: אני מבין, רק בדקתי את העניין.
יריב לוין: הלשכה המשפטית באופן חד-משמעי ממליצה להעביר לוועדת החוקה, חוק ומשפט.
יריב לוין: חוק חופש המידע תמיד היה שם.
יריב לוין: אני גם שוחחתי עם המציע, שמוביל את הצעת החוק, חבר הכנסת רוזנטל.
יריב לוין: גם לו אין, בלשון המעטה, התנגדות שהנושא יעבור לוועדת החוקה, לכן אני לא רואה מקום פתאום להעביר את חופש המידע לוועדה אחרת.
יריב לוין: זו דעתי באופן אישי.
עמרם מצנע: דעתך מכובדת ולגיטימית, אבל אני אומר שוב, הנושא מאוד רגיש.
מאיר שטרית: - - ועדת החוקה בכלל.
יריב לוין: הנושא הוא רגיש, אז ידונו בו בוועדת חוקה.
יריב לוין: זה חוק חופש המידע, אין לו מקום אחר.
יריב לוין: גם אני העברתי דברים, שנגעו בחוק חופש המידע, שעסקו בכל מיני מטריות, אבל הם בסוף היו חוק חופש המידע.
יריב לוין: זה היה שם.
יריב לוין: מי בעד להעביר לוועדת חוקה, חוק ומשפט את ההצעה?
יריב לוין: הצבעה בעד – 6 נגד – אין נמנעים - אין אושר.
יריב לוין: 6 בעד.
יריב לוין: בנושא: "ערכי המשפחה בישראל – מתקפה או התחדשות?
יריב לוין: " הצעת חה"כ משה זלמן פייגלין ורות קלדרון
יריב לוין: בנושא: "מה ההבדל בין עולים למהגרים במדינת ישראל?
יריב לוין: " – הצעת חה"כ משה זלמן פייגלין ואלעזר שטרן
יריב לוין: אני עובר להצעות לסדר.
יריב לוין: הצעה לסדר בנושא: "ערכי המשפחה בישראל - מתקפה או התחדשות?".
יריב לוין: חבר הכנסת פייגלין ביקש להעביר את הנושא לוועדת החינוך, התרבות והספורט, ואני מציע להיענות לבקשתו.
יריב לוין: הצעה לסדר-היום בנושא: "האם הקשר בין חברת שראל למשרד הבריאות הוא כשר או פסול?
יריב לוין: " – שוב, הצעה של חבר הכנסת פייגלין, מבקש להעביר לוועדת העבודה, הרווחה והבריאות.
יריב לוין: נדמה לי שזה גם ברור, וגם ועדת העבודה קיימה שני דיונים בנושא, כך שנדמה לי שזה צריך ללכת לשם.
יריב לוין: הצעה לסדר-היום בנושא: "מה ההבדל בין עולים למהגרים במדינת ישראל?", של חברי הכנסת פייגלין ושטרן.
יריב לוין: גם כאן נדמה לי, אדוני יושב-ראש ועדת החינוך, שהנושא ראוי להיות נדון בוועדה בראשותך.
אברהם מיכאלי: למה לא ועדת עלייה?
יריב לוין: כי יש לו היבטים שנוגעים למה שמעבירה - הכוונה בהצעה לסדר, כפי שהבנתי, יותר היבטים של מה מועבר במערכת החינוך, מה אתה מלמד ומשקף כלפי הילדים, אבל אם רוצים ועדת העלייה והקליטה, אני מוכן.
יריב לוין: נעביר לוועדת העלייה והקליטה.
יריב לוין: טוב, באמת תודה רבה.
יריב לוין: אני תכננתי נאום של שעה אבל אני מבין שרוצים ללכת להצביע, אז אני באמת אגיד כמה מילים קצרות: אני חוזר לכור מחצבתי, למקום שבאמת התחלתי בו בקדנציה הקודמת ועשיתי בו קדנציה מאוד מעניינת, ואני אפילו שמח לחזור לפה.
יריב לוין: אני חושב שוועדת הכנסת היא באמת, כמו שאמרתי הרבה פעמים, הלב הפועם של הבית בהרבה מובנים, ואני מקווה שאני אצליח למזג בין זה שאני צריך לשמור על הכנסת מצד אחד, ותפקידי כיושב ראש הקואליציה - - - תמיד עולה עם זה בקנה אחד מצד שני.
יריב לוין: משימה לא קלה, אבל אני מקווה שזה באמת יעבוד.
יריב לוין: יש לנו נושא אחד מאוד חשוב שננסה להשלים אותו: זו סוגיית כללי האתיקה, שאני מקווה שבסיועו של חבר הכנסת מיקי רוזנטל, שלקח את זה על עצמו, נצליח להשלים את העניין הזה, ולהוביל את זה, ולסיים את זה.
יריב לוין: ואני רוצה באמת להודות לכולם, על האמון, על התמיכה, ואני מקווה שיהיו לנו ויכוחים רק ברוח טובה.
איתן כבל: אני חושב שדווקא התמונה הזו שאין אף אחד מהקואליציה וממפלגתך, ומי שמציע אותך הוא חבר מהאופוזיציה או מרכז האופוזיציה יחד עם, אני חושב שזאת תעודת הערכה הכי גדולה שיכולה להיות, לך באופן אישי והאמון שאנחנו רוחשים - - -
יריב לוין: גם לכם.
משה גפני: אנחנו שמחים שאתה יושב ראש ועדת הכנסת.
משה גפני: אני מקווה מאוד שזה תפקיד זמני, אני מקווה שהקואליציה הזאת לא תחזיק מעמד, וחבר הכנסת איתן כבל יהיה שר, ואתה תהיה שר, ואנחנו, שנינו, נהיה ראשי ועדות - - - אופוזיציה - - -
יריב לוין: אז אני יכול לומר לך, חבר הכנסת משה גפני, שאתה לא צריך להשקיע כל כך הרבה מאמצים לתקוות האלה, צריך להשקיע מאמצים הפוכים.
יריב לוין: - - - התפקיד הוא בכל מקרה זמני.
יריב לוין: באיזה מובן?
יריב לוין: כי גם אני מקווה שאני אגיע ל-1 בינואר ואמצא את עצמי גם בסוף בוועדת חוץ וביטחון.
יריב לוין: לכן, כל התהליך הזה.
משה גפני: לא, אני גם מקווה שיהיה תהליך יותר גדול.
יריב לוין: אבל אני באמת רוצה גם לנצל את ההזדמנות:
יריב לוין: אני רוצה עכשיו להודות לסגן שר החוץ צחי הנגבי, שבמידה רבה נודב על ידי לתפקיד הזה כחלק מהבקשות ששטחתי בפני ראש הממשלה כשלקחתי על עצמי את תפקיד יושב ראש הקואליציה.
יריב לוין: באמת היה לי פה לעזר רב, ונאחל לו, אני מניח כולנו, הצלחה רבה בתפקידו.
אורי מקלב: עוד מילה.
אורי מקלב: אני חושב שגם זה מאפיין, צורת העברת, התפקיד הזה מתאים לך, הצניעות הזה והשקט הזה בלי הרבה רעשים בהחלט מאפיין את העבודה שלך.
אורי מקלב: אני זוכר איך שבתחילת הקדנציה הקודמת חששו בתוך הליכוד לתת לך את ועדת הכנסת, אז היה לך איזה חונך כזה.
יריב לוין: זה היה לבקשתי, אגב.
אורי מקלב: לבקשתך, כן.
אורי מקלב: זה גם מראה על הצניעות הרבה.
אורי מקלב: אבל אתה הוכחת מיד כשנכנסת לתפקיד - - - מיד, כנהג ותיק, זקן ורגיל, והנהגת את זה בצורה מיוחדת.
אורי מקלב: והדרך שלך כשאתה נוהג, אתה מצליח באמת להשתיק ולהביא, להשתיק את המהומות או כל מיני דברים שעולים על הפרק אתה מצליח גם באמון האישי.
אורי מקלב: אני חושב שהדבר הבולט ביותר זה האמון האישי שנותנים לך כל חברי הבית.
אורי מקלב: אצלך מילה זו מילה, סיכום זה סיכום, ובוועדת הכנסת יש איזו גם חשיבות מאוד גדולה.
אורי מקלב: אבל כחבר אופוזיציה אני לא יכול לא התייחס לכך שהמינוי שלך עכשיו בעצם סוגר סאגה שהייתה או דבר מאוד לא טוב שבעצם היה אי מינוי יושב ראש לוועדת חוץ וביטחון, שאתם, אתם הייתם שותפים, ואולי שזה הייתם יחד איתנו בעניין הזה – אתה, גם אדוני היושב ראש, וגם אתה, חבר הכנסת יריב לוין – שהבנתם שגם המהלך הזה הוא לא מהלך תקין.
אורי מקלב: ואנחנו היום נמצאים בעצם בסוף המהלך הזה שאנחנו מקווים היום שיש יושב ראש קבוע, והעסק באמת בשקט.